stanford-oval/wikipedia huggingface dataset:
Jim Allen
Kirjailijan ura

Jim Allen aloitti kirjailijan uransa 1958 työskennellessään kaivoksessa. Hän oli mukana aloittamassa The Miner -lehteä, johon hän myös kirjoitti ja tämän takia hänen oli vaikea saada työtä enää kaivoksissa. Silloin Allen päätti ryhtyä kokopäiväiseksi kirjailijaksi. Hänen uransa lähti nousuun vuonna 1964, kun hän lähetti käsikirjoituksen Granada tv:lle, jolloin hänet palkattiin saippuaoopperan käsikirjoitustyöryhmään. Hän työskenteli Granadassa vuoteen 1967 asti.
Tuona aikana hänen ensimmäinen pitkä näytelmänsä, Hard Word, esitettiin tv-draamana vuonna 1966 osana suosittua Wednesday Play -sarjaa, joka esitti joka viikko uuden televisionäytelmän BBC:llä. Hard Wordin ohjasi Ridley Scott. Seuraavana vuonna julkaistiin samassa sarjassa näytelmä The Lump, joka kertoi Liverpoolin satamatyöläisten lakosta sekä yhdestä satamatyöläisestä, joka siteerasi jatkuvasti Leniniä ja Jack Londonia.
Ken Loach

Wednesday Play -sarjan tuottaja Tony Garnett esitteli Allenin Ken Loachille, mikä aloitti heidän pitkän yhteistyönsä. Loachin ensimmäinen Allenin teksteihin perustuva ohjauksensa oli The Big Flame vuonna 1969. Kuusi vuotta myöhemmin 1975 Allen kirjoitti Loachin ohjattavaksi neliosaisen sarjan Days of Hope, joka käsitteli Britannian työväenliikkeen historiaa vuodesta 1918 vuoteen 1926. Allenin ja Loachin tunnetuimmaksi teokseksi syntyi vuonna 1987 Perdition, joka piti esittää Royal Court Theatressa, mutta näytelmän esitys peruttiin 36 tuntia ennen ensi-iltaa. Jim Allen kirjoitti käsikirjoituksen myös kolmeen Loachin ohjaamaan kokoillan elokuvaan: Hidden Agenda, Raining Stones ja Land and Freedom.
Teokset

Hard Word (1966)
The Lump (1967)
The Big Flame (1969)
The Rank and File (1971)
Days of Hope (1975)
A Choice of Evils (1977)
Elävästä elämästä (The Spongers, 1978)
United Kingdom (1981)
Willy's Last Stand (1982)
Perdition (1987)
Hidden Agenda (1990)
Raining Stones (1993)
Maa ja vapaus (Land and Freedom, 1995)
Aiheesta muualla

Jim Allen Internet Movie Databasessa. (englanniksi)
Jim Allen Elonetissä.
Seven Sistersin asema

Seven Sisters on rautatie- ja metroasema Haringeyn alueella Pohjois-Lontoossa. Asema sijaitsee Lontoon matkakortin maksualueella 3.
Seven Sistersin rautatieasema on avattu vuonna 1872 osana Great Eastern Railwayn rakentamaa Stoke Newington and Edmonton Railway -rataosuutta. Metroasema on otettu käyttöön vuonna 1968 ja se on Lontoon metron Victoria Linen käytössä. Metrojunia kulkee Lontoon keskustan kautta Brixtoniin ja vastakkaiseen suuntaan Walthamstow Centralin asemalle.
Rautatieaseman laiturialuetta
Metron laiturialuetta
Metroaseman sisäänkäynti
Aiheesta muualla

Seven Sistersin asema National Railin sivuilla (englanniksi)
Seven Sistersin asema Lontoon liikennelaitoksen sivuilla (englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Bruce Grove railway station (en) (käännä suomeksi) ▷ Enfield Town railway station (en) (käännä suomeksi) / Cheshuntin rautatieasema |  |  London Liverpool Street to Enfield Town (d) (käännä suomeksi) |  | Stamford Hill railway station (en) (käännä suomeksi) ▷ Liverpool Streetin rautatieasema (en) |
| Bruce Grove railway station (en) (käännä suomeksi) ▷ Enfield Town railway station (en) (käännä suomeksi) / Cheshuntin rautatieasema |  |  London Liverpool Street to Cheshunt (d) (käännä suomeksi) |  | Stamford Hill railway station (en) (käännä suomeksi) ▷ Liverpool Streetin rautatieasema (en) |
| Finsbury Parkin metroasema (d) ▷ Brixtonin metroasema |  |  Victoria Line |  | Tottenham Halen metroasema (d) ▷ Walthamstow Centralin metroasema (d) |
muokkaa wikidataa
Sergei Rjahovski

Sergei Rjahovski (ven. Серге́й Ряховский; 29. joulukuuta 1962 Balašiha – marraskuu 2007 Mordva) oli venäläinen sarjamurhaaja. Hänestä on käytetty nimitystä "Balašihan viiltäjä". Hän murhasi kahdeksantoista ihmistä Moskovassa ja sen lähistöllä vuosina 1988–1993. Rjahovski hyökkäsi useimmiten iäkkäiden naisten kimppuun, mutta valikoi uhreikseen myös erityisesti homomiehiä.
Tausta

Rjahovski oli lapsena sairaalloinen ja usein poissa koulusta. Synnytyksen yhteydessä tulleen aivovaurion johdosta hänen puheen oppimisensa oli viivästynyttä. Rjahovski oli huomattavan suurikokoinen, mikä herätti huomiota. Hän oli epäsosiaalinen ja usein kiusattu. Rjahovski suoritti sähkömiehen ammatillisen koulutuksen, mutta työskenteli sekalaisissa tehtävissä.
Pidätys, oikeudenkäynti ja vankeus

Rjahovski jäi kiinni poliisien väijytyksessä aitassa, johon hän oli aiemmin rakentanut hirttolavan. Rjahovski lähti pakoon nähdessään siviiliasuiset poliisit, mutta poliisit lähtivät jahtaamaan häntä ja onnistuivat pidättämään hänet. Kotietsinnässä löydettiin Rjahovskin hyökkäyksissä käyttämä teräase. Rjahovski tunnusti aluksi vain yhden murhan, mutta alkoi pian kertoa myös muista rikoksistaan. Hän pyrki pääsemään psykiatriseen sairaalaan, mutta hänet todettiin syyntakeiseksi laaja-alaisista poikkeavuuksista huolimatta.
Oikeudenkäynnissä Rjahovski väitti tulleensa lavastetuksi. Vuonna 1995 hänet todettiin syylliseksi kahdeksaantoista niistä yhdeksästätoista murhasta, joista häntä syytettiin. Rjahovski tuomittiin kuolemaan. Tuomionsa kuultuaan hän huudahti tulevansa vielä takaisin. Kun kuolemantuomioiden toimeenpano Venäjällä keskeytettiin, tuomio muuntui elinkautiseksi vankeudeksi. Rjahovski vietti viimeiset vuotensa vankilassa Mordvassa eristettynä. Hän kuoli marraskuussa 2007 tuberkuloosiin.
Shamal (albumi)

| Shamal Gong |
| --- | --- | --- |

Studioalbumin tiedot
 Äänitetty : Basing Street Studios ja Olympic Studios, Lontoo
 Julkaistu: 1975
 Tuottaja(t): Nick Mason
 Tyylilaji: fuusiojazz   rock
 Levy-yhtiö: Virgin Records
Gongin muut julkaisut
| You 1974 | Shamal 1975 | Gazeuse! 1976 |
Shamal on Gong-yhtyeen studioalbumi, joka julkaistiin Virgin Recordsilla vuonna 1975. Tyyliltään se on pääsääntöisesti jatsahtavaa rockia.
Kappaleet

"Wingful of Eyes" – 6.20
"Chandra" – 7.18
"Bambooji" – 5.11
"Cat in Clark's Shoes" – 8.50
"Mandrake" – 3.03
"Shamal" – 9.54
Kokoonpano

Mireille Bauer
Mike Howlett
Patrice Lemoine
Didier Malherbe
Pierre Moerlen
Paikoin mukana myös:
Sandy Colley
Miquette Giraudy
Steve Hillage
Jorge Pinchevsky
Sierran piirikunta (New Mexico)

Sierran piirikunta (engl. Sierra County) on Yhdysvaltojen New Mexicon osavaltiossa sijaitseva piirikunta. Sen väkiluku oli 10 791 vuonna 2019. Piirikunnan hallintokeskus on Truth or Consequencesin kaupunki. Piirikunta perustettiin vuonna 1884.
Aiheesta muualla

Kuvia tai muita tiedostoja aiheesta Sierran piirikunta (New Mexico) Wikimedia Commonsissa
Simpeleen kirkko

| Simpeleen kirkko |
| --- | --- |
 Simpeleen kirkko
Sijainti:  Simpele, Rautjärvi
Seurakunta:  Ruokolahden seurakunta
Rakentamisvuosi:  1933
Suunnittelija:  Elsa Arokallio ja Elsi Borg
Istumapaikkoja:  610
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Simpeleen kirkon sankarihaudat kesällä 2014
Simpeleen kirkko on Rautjärven Simpeleellä sijaitseva Ruokolahden seurakunnan kirkko. Se oli Rautjärven seurakunnan pääkirkko vuosina 1999–2019. Sitä ennen se oli vuonna 1922 perustetun Simpeleen seurakunnan kirkko. Rautjärven seurakunnan toinen kirkko oli Rautjärven kirkko.
Kirkko sijaitsee Kaunolanharjulla Kivijärven rantatöyräällä. Kirkkorakennuksen ovat suunnitelleet arkkitehdit Elsa Arokallio ja Elsi Borg ja se valmistui 1933. Vihkiäiset pidettiin 29. lokakuuta 1933. Kirkossa on Yhtyneet Paperitehtaat Oy:n vihkiäistilaisuudessa lahjoittama Alvar Cawénin maalaama kylväjäaiheinen alttaritaulu ja vuonna 1962 tehtaan lahjoittamat lasimaalaukset, jotka on maalannut taiteilija Mikko Vuorinen. Kirkon vierellä on kuvanveistäjä Eila Hiltusen sankarihautamonumentti vuodelta 1953.
Kirkko on peruskorjattu vuosina 1994–1995, jolloin Urkurakentamo Martti Porthan rakensi sinne 16-äänikertaiset urut.
Kirkko on valtakunnallisesti merkittävä kulttuuriympäristö.
Aiheesta muualla

Kuvia tai muita tiedostoja aiheesta Simpeleen kirkko Wikimedia Commonsissa
Simpeleen kirkko Valtakunnallisesti merkittävät rakennetut kulttuuriympäristöt RKY.  22.12.2009. Museovirasto. Viitattu 6.12.2011.
Shin’ichi Hoshi

| Shin’ichi Hoshi> 星新一 |
| --- | --- |

Henkilötiedot
Syntynyt: 6. syyskuuta 1926
Kuollut: 30. joulukuuta 1997 (71 vuotta)
Kansalaisuus:  japanilainen
Aiheesta muualla
hoshishinichi.com
Löydä lisää kirjailijoitaKirjallisuuden teemasivulta
Shin’ichi Hoshi (jap. 星新一, Hoshi Shin'ichi, 1926–1997) oli japanilainen tieteiskirjailija.
Hoshi alkoi julkaista novellejaan vuonna 1957 perustamassaan Japanin ensimmäisessä tieteislehdessä Uchuujin (Avaruuspölyä). Shin’ichi Hoshi oli hyvin tuottelias kirjoittaen yli tuhat novellia. Hoshi perusti Japanin science fiction -kirjailijoiden seuran ja oli sen ensimmäisen kauden puheenjohtaja. Hoshin kertomuksia on julkaistu myös useiden muiden maiden scifi-lehdissä. Erityisen suosittu hän oli Kiinassa. Hoshilta on suomennettu kokoelma Avaruuden terveisiä.
Aiheesta muualla

Petri Hannini: Pieniä herkkupaloja. Kiiltomato.net 26.8.2001.
Toni Jerrman: Terveisiä japanilaisesta tulevaisuudesta. Helsingin Sanomat 13.7.2001.
Kirjailijan virallinen kotisivu (Arkistoitu – Internet Archive). (englanniksi)
Shin’ichi Hoshi Internet Speculative Fiction Database -sivustolla (englanniksi)
Intian Grand Prix 2011

|  Intian Grand Prix 2011  |
| --- | --- |
 17. osakilpailu 19 osakilpailusta kaudella 2011. 

Päivämäärä:  30. lokakuuta 2011
Rata:  Buddh International Circuit
Sijainti:  Uttar Pradesh, Intia
Ratatyyppi:  Moottorirata
Radan pituus:  5,125 km
Kilpailun pituus:  60 kierrosta, 307,249 km
Sää:   Aurinkoinen
Paalupaikka
Kuljettaja:   Sebastian Vettel   (Red Bull)
Paaluaika:  1.24,178
Palkintokoroke
Voittaja:   Sebastian Vettel   (Red Bull)
Toinen:   Jenson Button   (McLaren)
Kolmas:   Fernando Alonso   (Ferrari)
Nopein kierros
Kuljettaja:   Sebastian Vettel   (Red Bull)
Kierrosaika:  1.27,249 (kierroksella 60)
Intian Grand Prix 2011 (virallisesti 2011 Formula 1 Airtel Grand Prix of India) oli Formula 1 -kauden 2011 17. osakilpailu, joka ajettiin 30. lokakuuta Buddh International Circuitin moottoriradalla Intiassa. Kilpailu oli kaikkien aikojen ensimmäinen Intian Grand Prix.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. lokakuuta | 10:00–11:30 | 07:30–09:00 | 1. vapaat harjoitukset |  Aurinkoinen | 25–28 °C | 30–36 °C | 31–39 % |
| 28. lokakuuta | 14:00–15:30 | 11:30–13:00 | 2. vapaat harjoitukset |  Aurinkoinen | 30 °C | 37–39 °C | 23–24 % |
| 29. lokakuuta | 11:00–12:00 | 08:30–09:30 | 3. vapaat harjoitukset |  Aurinkoinen | 28–30 °C | 36–40 °C | 28–35 % |
| 29. lokakuuta | 14:00–15:00 | 11:30–12:30 | Aika-ajot |  Aurinkoinen | 30 °C | 36–38 °C | 24–27 % |
| 30. lokakuuta | 15:00–17:00 | 11:30–13:30 | Kilpailu |  Aurinkoinen | 30–31 °C | 35–38 °C | 18–23 % |
Lähde:
Vapaat harjoitukset

Team Lotuksen kolmoskuljettaja Karun Chandhok ajoi perjantain ensimmäisissä vapaissa harjoituksissa Heikki Kovalaisen tilalla.
Aika-ajot

Aika-ajoissa paalulle ajoi Red Bullin Sebastian Vettel. Toiseksi ajoi McLarenin Lewis Hamilton, mutta hän oli saanut perjantaiharjoituksissa kolmen ruudun lähtöruuturangaistuksen, joten hän joutui aloittamaan viidennestä ruudusta. Rangaistus nosti Vettelin tallikaverin Mark Webberin eturiviin. Myös Vitali Petrov, Sergio Pérez, Daniel Ricciardo ja Narain Karthikeyan joutuivat kärsimään lähtöruuturangaistuksia.
Aika-ajot > Tulokset

| Sija | Nro | Kuljettaja | Talli | Osio 1 | Osio 2 | Osio 3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 1.26,218 | 1.24,657 | 1.24,178 | 1 |
| 2 | 3 |  Lewis Hamilton | McLaren-Mercedes | 1.26,563 | 1.25,019 | 1.24,474 | 5 |
| 3 | 2 |  Mark Webber | Red Bull-Renault | 1.26,473 | 1.25,282 | 1.24,508 | 2 |
| 4 | 5 |  Fernando Alonso | Ferrari | 1.26,774 | 1.25,158 | 1.24,519 | 3 |
| 5 | 4 |  Jenson Button | McLaren-Mercedes | 1.26,225 | 1.25,299 | 1.24,950 | 4 |
| 6 | 6 |  Felipe Massa | Ferrari | 1.27,012 | 1.25,522 | 1.25,122 | 6 |
| 7 | 8 |  Nico Rosberg | Mercedes | 1.26,364 | 1.25,555 | 1.25,451 | 7 |
| 8 | 14 |  Adrian Sutil | Force India-Mercedes | 1.26,271 | 1.26,140 | Ei aikaa | 8 |
| 9 | 18 |  Sébastien Buemi | Toro Rosso-Ferrari | 1.26,608 | 1.26,161 | Ei aikaa | 9 |
| 10 | 19 |  Jaime Alguersuari | Toro Rosso-Ferrari | 1.26,557 | 1.26,319 | Ei aikaa | 10 |
| 11 | 10 |  Vitali Petrov | Renault | 1.26,189 | 1.26,319 |  | 16 |
| 12 | 7 |  Michael Schumacher | Mercedes | 1.26,790 | 1.26,337 |  | 11 |
| 13 | 15 |  Paul di Resta | Force India-Mercedes | 1.26,864 | 1.26,503 |  | 12 |
| 14 | 12 |  Pastor Maldonado | Williams-Cosworth | 1.26,829 | 1.26,537 |  | 13 |
| 15 | 9 |  Bruno Senna | Renault | 1.26,766 | 1.26,651 |  | 14 |
| 16 | 11 |  Rubens Barrichello | Williams-Cosworth | 1.27,479 | 1.27,247 |  | 15 |
| 17 | 17 |  Sergio Pérez | Sauber-Ferrari | 1.27,249 | 1.27,562 |  | 20 |
| 18 | 16 |  Kamui Kobayashi | Sauber-Ferrari | 1.27,876 |  |  | 17 |
| 19 | 20 |  Heikki Kovalainen | Lotus-Renault | 1.28,565 |  |  | 18 |
| 20 | 21 |  Jarno Trulli | Lotus-Renault | 1.28,752 |  |  | 19 |
| 21 | 23 |  Daniel Ricciardo | HRT-Cosworth | 1.30,216 |  |  | 24 |
| 22 | 22 |  Narain Karthikeyan | HRT-Cosworth | 1.30,238 |  |  | 21 |
| 23 | 25 |  Jérôme d'Ambrosio | Virgin-Cosworth | 1.30,866 |  |  | 22 |
| 24 | 24 |  Timo Glock | Virgin-Cosworth | 1.34,046 |  |  | 23 |
107% aika: 1.32,222
Lähde:
Lewis Hamiltonin ja Sergio Pérezin sijoitusta pudotettiin kolmella lähtöruudulla, kun he eivät välittäneet keltaisista lipuista ensimmäisen harjoitussession aikana.
Vitali Petrovin sijoitusta pudotettiin viidellä lähtöruudulla aiheuttamastaan kolarista Michael Schumacherin kanssa Korean GP:ssä.
Daniel Ricciardon sijoitusta pudotettiin viidellä lähtöruudulla vaihdelaatikon vaihdon takia.
Narain Karthikeyanin sijoitusta pudotettiin viidellä lähtöruudulla, koska hän esti Michael Schumacheria tämän nopealla kierroksella.
Kilpailu

Kilpailun lähdössä Vettel onnistui pitämään johtopaikkansa, mutta hänen takanaan Webber joutui Jenson Buttonin ohittamaksi.
Kilpailun edessä myös Fernando Alonso pääsi Webberistä ohi. 24. kierroksella Lewis Hamilton yritti ohittaa Felipe Massaa, mutta mutkaan ajettaessa Massa sulki sisälinjan, jolloin he osuivat toisiinsa. Massa pyörähti ja Hamiltonin etusiipi vahingoittui, mutta molemmat pystyivät jatkamaan kisaansa. Tapauksesta langetettiin Massalle varikon läpiajorangaistus. Kymmenen kierrosta myöhemmin Massan autosta petti eturipustus jo toisen kerran tänä viikonloppuna, ja hän joutui keskeyttämään.
Vettel voitti kilpailun ja ajoi samalla uransa ensimmäisen Grand Slamin: hän ajoi paalulta voittoon johtaen jokaisen kierroksen ajan sekä ajoi nopeimman kierroksen.
Kilpailu > Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 60 | 1.30.35,002 | 1 | 25 |
| 2 | 4 |  Jenson Button | McLaren-Mercedes | 60 | +8,433 | 4 | 18 |
| 3 | 5 |  Fernando Alonso | Ferrari | 60 | +24,301 | 3 | 15 |
| 4 | 2 |  Mark Webber | Red Bull-Renault | 60 | +25,529 | 2 | 12 |
| 5 | 7 |  Michael Schumacher | Mercedes | 60 | +1.05,421 | 11 | 10 |
| 6 | 8 |  Nico Rosberg | Mercedes | 60 | +1.06,851 | 7 | 8 |
| 7 | 3 |  Lewis Hamilton | McLaren-Mercedes | 60 | +1.24,183 | 5 | 6 |
| 8 | 19 |  Jaime Alguersuari | Toro Rosso-Ferrari | 59 | +1 kierros | 10 | 4 |
| 9 | 14 |  Adrian Sutil | Force India-Mercedes | 59 | +1 kierros | 8 | 2 |
| 10 | 17 |  Sergio Pérez | Sauber-Ferrari | 59 | +1 kierros | 20 | 1 |
| 11 | 10 |  Vitali Petrov | Renault | 59 | +1 kierros | 16 |  |
| 12 | 9 |  Bruno Senna | Renault | 59 | +1 kierros | 14 |  |
| 13 | 15 |  Paul di Resta | Force India-Mercedes | 59 | +1 kierros | 12 |  |
| 14 | 20 |  Heikki Kovalainen | Lotus-Renault | 58 | +2 kierrosta | 18 |  |
| 15 | 11 |  Rubens Barrichello | Williams-Cosworth | 58 | +2 kierrosta | 15 |  |
| 16 | 25 |  Jérôme d'Ambrosio | Virgin-Cosworth | 57 | +3 kierrosta | 21 |  |
| 17 | 22 |  Narain Karthikeyan | HRT-Cosworth | 57 | +3 kierrosta | 24 |  |
| 18 | 23 |  Daniel Ricciardo | HRT-Cosworth | 57 | +3 kierrosta | 23 |  |
| 19 | 21 |  Jarno Trulli | Lotus-Renault | 55 | +5 kierrosta | 19 |  |
| Kesk. | 6 |  Felipe Massa | Ferrari | 32 | Ripustukset | 6 |  |
| Kesk. | 18 |  Sébastien Buemi | Toro Rosso-Ferrari | 24 | Moottori | 9 |  |
| Kesk. | 12 |  Pastor Maldonado | Williams-Cosworth | 12 | Vaihdelaatikko | 13 |  |
| Kesk. | 24 |  Timo Glock | Virgin-Cosworth | 2 | Kolarivaurio (Kobayashi) | 22 |  |
| Kesk. | 16 |  Kamui Kobayashi | Sauber-Ferrari | 0 | Kolari (Glock) | 17 |  |
Lähde:
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 1 |  Sebastian Vettel | Red Bull-Renault | 1–60 |
Muuta

Sebastian Vettelin ensimmäinen Grand Slam.
Red Bullin 20. nopein kierros.
Aiheesta muualla

Kuvia tai muita tiedostoja aiheesta Intian Grand Prix 2011 Wikimedia Commonsissa
Formula 1 -luokan Intian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Buddh International Circuit (2011–2013)
Osakilpailut Formula 1 -kaudella 2011
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Bahrain |  Australia |  Malesia |  Kiina |  Turkki |  Espanja |  Monaco |  Kanada |  Eurooppa |  Britannia |
|  Saksa |  Unkari |  Belgia |  Italia |  Singapore |  Japani |  Korea |  Intia |  Abu Dhabi |  Brasilia |
Kilpailun kärkikolmikko Vettel, Button ja Alonso palkintokorokkeella.
Senttihuutokauppa

Senttihuutokauppa on Internetissä toimiva huutokauppa, jossa tuotteen hintaa korotetaan huudettaessa sentillä. Näin myyntihinnaksi voi tulla tuotteen varsinaista arvoa huomattavasti pienempi summa. Myyjän kannalta tuotto perustuu siihen, että jokainen huuto maksaa tietyn summan. Suomessa syyttäjän mielestä senttihuutokaupan tuotteen saaminen perustuu sattumaan, ja kyse olisi siten laittomista arpajaisista. Satakunnan käräjäoikeuden vuoden 2010 päätöksen mukaan senttihuutokaupassa ei ole kyse arpajaisista.
Toimintaperiaate

Senttihuutokaupassa yhdellä huudolla voi tarjousta korottaa vain rajoitetun määrän (yleensä yhden sentin eli 0,01 euroa). Kun tarjous on jätetty, kohteen huutokello alkaa käydä. Aika voi olla esimerkiksi neljä minuuttia. Mikäli joku korottaa tuotteen hintaa yhdellä sentillä, huutokello alkaa käydä alusta. Ellei kukaan korota tuotteen hintaa sentillä huutokellon aikana, huutokaupan voittaa viimeisen tarjouksen tehnyt. Normaalista huutokaupasta poiketen tarjouksen tekeminen maksaa.
Toinen senttihuutokaupan malli on päinvastainen konsepti. Tätä ei kutsuta senttihuudoksi, vaan "alin tarjous voittaa" -huutokaupaksi. Toimintamalli on seuraava: Käyttäjät voivat jättää haluamansa tarjouksen haluamastaan tuotteesta. Kun huutokauppa päättyy, palveluntarjoaja tarkistaa, mikä oli ainoa alin tarjous. Ainoan alimman tarjouksen jättänyt voittaa tuotteen tarjoamallaan hinnalla. Yksi sentti on aina alin tarjous, mutta mikäli kaksi tai useampi tekee sentin tarjouksen, se ei enää ole ainoa alin tarjous. Eli käytännössä ainoa alin tarjous voi olla vaikka 365,32 euroa. Tällöin siis "huutaja" arvaa jonkun luvun ja toivoo sen olevan ainoa ja alin.
Satunnainen esillä olevan tuotteen saaja voidaan määrittää myös muilla vastaavilla periaatteilla, kuten "alin ainoa tarjous voittaa". Tätä on kutsuttu myös nimellä "käänteinen huutokauppa". Tällä tavoin toimiva arpaonneen perustuva huutokauppoja on mm. Bidster.com.  Bidd.fi käytti menetelmää, jossa huuto pudottaa hintaa yhdestä kymmeneen senttiä ja tuote myytiin lopulta yhdellä sentillä; palvelu on sittemmin suljettu 2008 huhtikuussa.
Suorahuuto.fi verkkopalvelussa pystyi tekemään ilmaiseksi sata huutoa vuorokaudessa. Palvelu rahoitettiin mainostuloilla. Verkkopalvelun mukaan sen toiminta ei täyttänyt arpajaislain tunnuksia, joita ovat sattuma, vastikkeellinen osallistuminen ja rahan arvoinen voitto. Bidoloo.com verkkopalvelussa sai yhden huudon joka päivä ilmaiseksi, kun kirjautui sisään. Lisähuudot maksoivat erikseen 0,50–1,50 euroa.
Senttihuutokaupat Suomessa

Suomalaisille suunnattuja senttihuutokauppoja oli ainakin 14 vuonna 2010. Ensimmäiset senttihuutokaupat perustettiin Suomessa, mutta vuonna 2010 vain kolme ilmoitti olevansa Suomessa toimivan yrityksen omistuksessa. Lisäksi kahdeksan kauppaa oli lopettanut toimintansa joko yrityskaupan tai kannattamattomuuden vuoksi. Yritykset alkoivat siirtää toimintaansa ulkomaille sen jälkeen, kun viranomaiset alkoivat epäillä palveluita laittomiksi. Kohteina ovat olleet väljemmän uhkapelilainsäädännön maat, kuten Englanti tai Malta.
Senttihuutokaupat Suomessa > Laillisuus

Suomessa sisäministeriö ryhtyi tutkimaan vuonna 2008 senttihuutokauppojen laillisuutta, mikä aiheutti ainakin yhden tarjoajan muuton Isoon-Britanniaan. Senttihuutokauppoja epäiltiin laittomien arpajaisten järjestämisestä. Suomen lain mukaan arpajaiset saa järjestää vain yleishyödyllinen yhteisö yleishyödyllisen tarkoitukseen.
Epäilyissä kyse oli siitä, onko tuotteen saaminen niin sattumanvaraista, että kyseessä ovat arpajaiset eikä nettihuutokauppa. Satakunnan käräjäoikeuden vuoden 2010 päätöksen mukaan senttihuutokaupassa ei ole kyse arpajaisista. Oulun ja Vaasan hovioikeudet ovat erillisissä tapauksissa katsoneet senttihuutokaupan lailliseksi.
Senttihuutokaupat Suomessa > Tapaus Fiksuhuuto.fi

Fiksuhuuto.fi oli internetissä toimiva perustajiensa mukaan maailman ensimmäinen niin sanottu senttihuutokauppa. Sivuston perustivat Jussi Mäntylä ja Tuomo Siurua.
Sisäministeriö teki huhtikuussa 2008 sivustosta tutkintapyynnön. Tutkintaa hoiti Haukiputaan poliisi. Poliisi epäili sivustoa arpajaislain rikkomisesta. Fiksuhuuto.fi:n tapaa järjestää arpajaiset epäiltiin lainvastaiseksi, koska huutokaupan voittajan ratkaisee sattuma. Syyttäjä nosti syytteen syyskuussa 2008. Syytteet kuitenkin hylättiin, ja Fiksuhuudon toiminnan todettiin olevan laillista eikä rikkovan arpajaislakia.
Poliisitutkinnan alettua sivuston toiminta siirrettiin ulkomaille. Sen päämaja oli Englannissa, ja liiketoimintaa hoidettiin Maltalla..
Fiksuhuudon nykyinen tila on tuntematon, mutta ainakin heidän internet-sivunsa on poistettu.
Simon Tolpo

Simon Tolpo (Tålpo) eli Simon Johannis, Aboensis (9. lokakuuta 1652 Turku – 5. heinäkuuta 1711 Naantali) oli suomalainen kirkkoherra ja Turun akatemian teologian, logiikan ja metafysiikan professori.
Tålpon vanhemmat olivat porvari Johan Eriksson Tolpo (k. 1681) ja tämän ensimmäinen puoliso Katarina Eskilsdotter Miltopaeus. Hän pääsi ylioppilaaksi Turussa 1666. Tålpo valmistui Turun akatemiasta filosofian maisteriksi 1677, ja hänet vihittiin papiksi Turun hiippakunnassa 1690.
Tålpo oli Turun akatemian toisena filosofian apulaisena vuodesta 1675, logiikan ja metafysiikan professorina vuodesta 1679, kolmantena teologian professorina vuodesta 1700 ja toisena teologian professorina vuodesta 1706. Hän oli samalla palkkapitäjänsä Piikkiön kirkkoherrana vuodesta 1690, Naantalin ja Raision kirkkoherrana vuodesta 1700 sekä Turun tuomiokapitulin jäsenenä vuodesta 1695. Tålpo toimi Turun akatemian rehtorina kahteen otteeseen 1688–1689 ja 1706–1707.
Tålpo oli naimisissa 1679–1697 Katarina Eriksdotter Helsingin (k. 1697) ja vuodesta 1698 Sara Lietzenin kanssa.